Nuri Plaku

Nuri Plaku ka lindur në 10 dhjetor 1954 në Marinëz, Fier. Arsimin 8 vjeçar e kreu në fshatin e lindjes. Të mesmin në gjimnazin e Patosit. Më pas kreu aftësimin profesional në fushën e prodhimit të naftës dhe gazit në teknikumin e naftës Patos. Arsimin e lartë e kreu në degët Gjuhë - Letërsi Shqipe dhe Histori - Gjeografi, pran Universitetit “Aleksandër Xhuvani” Elbasan.
Ka punuar për një kohë të gjatë gjeolog në kantieret e nxjerrjes së naftës në Marinëz, Cakran dhe Patos. Aktualisht jeton dhe punon në qytetin e Fierit me detyrën e drejtorit në Muzeun Historik të këtij qyteti.
Me krijimtari letrare është marrë që në vitet e shkollës së mesme duke  u prezantuar në organe të ndryshme të shtypit letrar të kohës. Është pjesëmarrës në festivale poetike dhe takime të ndryshme letrare brenda dhe jashtë vendit.

Botime
 “Brezi i humbur”, poezi, Shtëpia Botuese Dritëro, Tiranë, 1999.
 “Prangat e zogjve”, poezi, Shtëpia Botuese Dritëro, Tiranë, 1999
 “Dhimbja e lisave”, poezi, Shtëpia Botuese Toena, Tiranë, 2002
 “Kuajt mbretërorë”, poemë për fëmijë, Shtëpia Botuese Globus R.Tiranë, 2003
 “Qyteti pa statuja”, ese, Shtëpia Botuese Globus R.Tiranë, 2004
 “Furtuna blu”, poezi, Shtëpia Botuese Globus R. Tiranë, 2006
 “Jaka prej bryme”, poezi, Shtëpia Botuese Globus R. Tiranë, 2008 
 “Gjeometria letrare”, studim, Tiranë, 2009
 “Kujtesa e humbur”, kritika dhe studime letrare, Tiranë, 2010

Kategoria:Biografi shqiptare
Kategoria:Poetë shqiptarë
Kategoria:Historianë shqiptarë